CELEX: 62019TN0653
Language: lv
Date: 2019-09-30 00:00:00
Title: Lieta T-653/19: Prasība, kas celta 2019. gada 30. septembrī – FF/Komisija

25.11.2019   
            
            
               LV
            
            
               Eiropas Savienības Oficiālais Vēstnesis
            
            
               C 399/85
            
         
      Prasība, kas celta 2019. gada 30. septembrī – FF/Komisija
      (Lieta T-653/19)
      (2019/C 399/104)
      Tiesvedības valoda – franču
      
         Lietas dalībnieki
      
      
         Prasītājs: FF (pārstāvis: A. Fittante, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Eiropas Komisijas 2019. gada 31. jūlija lēmumu, ar ko tika noraidīts prasītāja iepriekš 2019. gada 9. jūlijā iesniegtais lūgums atlīdzināt zaudējumus;
               
            
                  —
               
               
                  atcelt Eiropas Komisijas 2019. gada 20. augusta lēmumu, ar ko tika noraidīts 2019. gada 23. jūlija pieteikums par piekļuvi Komisijas dokumentiem, lai iepazītos ar vīrieša, kuram amputēta kāja, fotogrāfijas, kas izmantota kā brīdinājums par ietekmi uz veselību uz tabakas izstrādājumiem saskaņā ar Eiropas Parlamenta un Padomes Direktīvu 2014/40/ES (2014. gada 3. aprīlis), oriģinālu;
               
            
                  —
               
               
                  piespriest Eiropas Komisijai atlīdzināt tiesāšanās izdevumus, kā arī ar šo procesu saistītos izdevumus, ņemot vērā to, ka prasītājs ir lūdzis juridisko palīdzību.
               
            
         Pamati un galvenie argumenti
      
      Prasības pamatošanai prasītājs izvirza divus pamatus.
      
                  1.
               
               
                  Ar pirmo pamatu tiek apgalvots būtisku procedūras noteikumu pārkāpums, jo apstrīdētajos lēmumos neesot ievērots pienākums norādīt pamatojumu un tātad tie neļaujot prasītājam saprast attiecībā uz to pieņemtā lēmuma piemērojamību un nodrošināt savu interešu aizstāvību, nedz arī tiesai veikt tiesiskuma pārbaudi.
               
            
                  2.
               
               
                  Ar otro pamatu tiek apgalvots Līgumu un jebkura ar to piemērošanu saistīta noteikuma, proti, visu Eiropas Savienības normu un it īpaši Eiropas Savienības Pamattiesību hartas un vispārējo principu, kuru ievērošana ir jānodrošina Savienībai un kuru ietvaros ir aizsargātas gan tiesības uz personas attēlošanu, tiesības uz privātās un ģimenes dzīves neaizskaramību, kā arī tiesības uz cilvēka cieņu, pārkāpums.